Covid-19: Nog 2 sterftes aangemeldDr. Zweli Mkhize (Foto: Jairus Mmutle/GCIS) Altesaam 2 783 bevestigde gevalle van die nuwe koronavirus wat Covid-19 veroorsaak is nou in Suid-Afrika aangemeld. Die getal gevalle het oor die afgelope 24 uur met 178 toegeneem – die skerpste styging nog oor die afgelope drie weke. Nog twee sterftes is ook aangemeld. Dit bring die land se dodetal op 50 te staan. Dr. Zweli Mkhize, minister van gesondheid, het Vrydagaand in sy jongste verklaring gesê albei sterftes is in die Wes-Kaap aangemeld. Volgens Mkhize is 100 827 toetse tot op hede uitgevoer. Die provinsiale statistiek lyk soos volg: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.